RAKKOMANDAZZJONI TAL-KUMMISSJONI (UE) 2022/553

tal-5 ta’ April 2022

dwar il-monitoraġġ tal-preżenza tat-tossini tal-Alternaria fl-ikel

IL-KUMMISSJONI EWROPEA,

Wara li kkunsidrat it-Trattat dwar il-Funzjonament tal-Unjoni Ewropea, u b’mod partikolari l-Artikolu 292 tiegħu,

Billi:

(1) Fl-2011, il-Bord tal-Awtorità Ewropea dwar is-Sigurtà fl-Ikel (EFSA) dwar Kontaminanti fil-Katina tal-Ikel (CONTAM) adotta opinjoni xjentifika dwar ir-riskji li l-preżenza tal-Alternaria fl-ikel toħloq għas-saħħa tal-annimali u dik pubblika (1).

(2) Aktar reċentement l-EFSA ppubblikat ukoll rapport xjentifiku dwar il-valutazzjoni ta’ esponiment djetetiku tat-tossini tal-Alternaria fil-popolazzjoni Ewropea (2). Hija kkonkludiet li l-esponiment kroniku stmat għad-dieta tat-tossini tal-Alternaria alternarjol, tal-alternarjol monometiletere u tal-aċidu tenważoniku jaqbżu l-limitu rilevanti ta’ tħassib tossikoloġiku, li jindika ħtieġa għal data addizzjonali dwar it-tossiċità speċifika għall-kompost.

(3) L-EFSA rrakkomandat li għandha tinġabar aktar data dwar l-okkorrenza tal-preżenza tat-tossini tal-Alternaria fil-prodotti tal-ikel rilevanti (frott u prodotti mill-frott, tadam u prodotti bbażati fuq it-tadam, u ikel abbażi ta’ ċereali għat-trabi u għat-tfal żgħar, fost l-oħrajn). L-EFSA rrakkomandat ukoll li jintużaw metodi analitiċi aktar sensittivi sabiex titnaqqas l-inċertezza dwar l-esponiment għal diversi tossini tal-Alternaria minħabba l-proporzjon għoli tad-data rrapportata bħala “taħt il-limitu ta’ kwantifikazzjoni (LOQ)” fis-sett tad-data disponibbli bħalissa peress li l-metodi analitiċi użati mhux dejjem kienu sensittivi biżżejjed.

(4) Prattiki agrikoli tajbin, kundizzjonijiet tajba ta’ ħżin u ta’ trasport u prattiki tajba ta’ manifattura jistgħu jnaqqsu jew jipprevjenu l-preżenza tat-tossini tal-Alternaria fl-ikel. Madankollu, għandha tinġabar aktar informazzjoni dwar il-fatturi li jwasslu għal livelli relattivament għoljin tat-tossini tal-Alternaria f’ċerti prodotti tal-ikel sabiex ikunu jistgħu jiġu identifikati l-miżuri li jridu jittieħdu biex tiġi evitata jew imnaqqsa l-preżenza ta’ dawn it-tossini tal-Alternaria f’dawn il-prodotti tal-ikel.

(5) Sabiex tingħata orjentazzjoni dwar meta jkun xieraq li jiġu identifikati l-fatturi li jwasslu għal livelli relattivament għoljin jew saħansitra livelli sinifikanti tat-tossini tal-Alternaria fil-prodotti tal-ikel, huwa meħtieġ li jiġu stabbiliti valuri indikattivi għall-ikel abbażi tad-data disponibbli fil-bażi tad-data tal-EFSA. Livelli indikattivi ġew stabbiliti biss għall-prodotti tal-ikel li għalihom hemm biżżejjed data ta’ okkorrenza disponibbli.

(6) Għalhekk huwa xieraq li jiġi rakkomandat il-monitoraġġ tat-tossini tal-Alternaria fl-ikel u l-identifikazzjoni tal-fatturi li jirriżultaw fil-livelli għoljin tagħhom f’ċertu ikel.

ADOTTAT DIN IR-RAKKOMANDAZZJONI:

(1) L-Istati Membri, f’kooperazzjoni mill-qrib mal-operaturi ta’ negozju tal-ikel, għandhom jimmonitorjaw it-tossini tal- Alternaria alternarjol, tal-alternarjol monometiletere u tal-aċidu tenważoniku fl-ikel, b’mod partikolari fil-prodotti tat-tadam ipproċessat, it-trab tal-paprika, il-ġunġlien, iż-żerriegħa tal-ġirasol, iż-żejt taż-żerriegħa tal-ġirasol, il-ġewż tas-siġar, it-tin imqadded u l-ikel abbażi ta’ ċereali għat-trabi u għat-tfal żgħar. Jekk ikun possibbli, għandhom jiġu analizzati wkoll it-tossini l-oħra tal- Alternaria u r-riżultati għandhom jiġu rrappurtati lill-Awtorità Ewropea dwar is-Sigurtà fl-Ikel.

(2) , din għandha tibqa’ rappreżentattiva tal-lott. Sabiex jiġi żgurat li l-kampjuni jkunu rappreżentattivi, l-Istati Membri għandhom isegwu l-proċeduri rilevanti ta’ teħid ta’ kampjuni stabbiliti fir-Regolament tal-Kummissjoni (KE) Nru 401/2006 ( 3 ) . Għall-prodotti tat-tadam ipproċessat, il-proċedura tat-teħid tal-kampjuni għandha titwettaq f’konformità mar-regoli stabbiliti fil-Parti H (prodotti likwidi) jew fil-Parti I (prodotti solidi) tal-Anness I tar-Regolament (KE) Nru 401/2006. Meta l-proċedura tat-teħid tal-kampjuni applikata mill-operatur tan-negozju tal-ikel tiddevja mill-proċedura stabbilita fir-Regolament (KE) Nru 401/2006din għandha tibqa’ rappreżentattiva tal-lott.

(3) Għad-determinazzjoni tal-alternarjol u tal-alternarjol monometiletere, l-LOQ ma għandux ikun ogħla minn 2 μg/kg f’ikel abbażi ta’ ċereali għat-trabi u għat-tfal żgħar u ogħla minn 4 μg/kg f’ikel ieħor, u għad-determinazzjoni tal-aċidu tenważoniku, l-LOQ ma għandux ikun ogħla minn 20 μg/kg fl-ikel kollu.

(4) L-Istati Membri, bl-involviment attiv tal-operaturi tan-negozju tal-ikel, għandhom iwettqu investigazzjonijiet biex jidentifikaw il-fatturi li jirriżultaw f’dawn il-livelli ’l fuq mil-livelli indikattivi u dwar l-effetti tal-ipproċessar fuq il-livell ta’ dawn it-tossini tal- Alternaria , previsti fl-Anness ta’ din ir-Rakkomandazzjoni.

(5) data għas-sena ta’ qabel għall-kompilazzjoni f’bażi tad- data waħda f’konformità mar-rekwiżiti tal-Gwida tal-EFSA dwar id-Deskrizzjoni Standard tal-Kampjuni (SSD) għall-Ikel u l-Għalf u r-rekwiżiti addizzjonali speċifiċi ta’ rappurtar tal-EFSA L-Istati Membri u l-operaturi tan-negozji tal-ikel għandhom jipprovdu lill-EFSA, sat-30 ta’ Ġunju ta’ kull sena, id-għas-sena ta’ qabel għall-kompilazzjoni f’bażi tad-waħda f’konformità mar-rekwiżiti tal-Gwida tal-EFSA dwar id-Deskrizzjoni Standard tal-Kampjuni (SSD) għall-Ikel u l-Għalf u r-rekwiżiti addizzjonali speċifiċi ta’ rappurtar tal-EFSA ( 4 )

Magħmul fi Brussell, il-5 ta’ April 2022. Għall-Kummissjoni Stella KYRIAKIDES Membru tal-Kummissjoni

(1) Il-Bord tal-EFSA dwar Kontaminanti fil-Katina tal-Ikel (CONTAM); Scientific Opinion on the risks for animal and public health related to the presence of Alternaria toxins in feed and food. EFSA Journal 2011;9(10):2407. [97 pp.] doi:10.2903/j.efsa.2011.2407. Disponibbli: www.efsa.europa.eu/efsajournal

(2) EFSA, Arcella D, Eskola M and Gómez Ruiz JA, 2016. Scientiﬁc report on the dietary exposure assessment to Alternaria toxins in the European population. EFSA Journal 2016;14(12):4654, 32 pp. doi:10.2903/j.efsa.2016.4654.

(3) Ir-Regolament tal-Kummissjoni (KE) Nru 401/2006 tat-23 ta’ Frar 2006 li jistabbilixxi l-metodi tat-teħid ta’ kampjuni u l-metodi ta’ analiżi għall-kontroll uffiċjali tal-livelli ta’ mikotossini fl-oġġetti tal-ikel (ĠU L 70, 9.3.2006, p. 12).

(4) https://www.efsa.europa.eu/en/call/call-continuous-collection-chemical-contaminants-occurrence-data-0